**ANUNȚ**

**CONCURS DE VOLUNTARIAT**

**LA BIBLIOTECA UNIVERSITARĂ „IOAN POPIȘTEANU”**

Pentru a dinamiza activitatea și în special pentru a urgenta digitalizarea catalogului online, Biblioteca Universitară „Ioan Popișteanu” lansează un proces de selecție în rândul utilizatorilor universității la oricare dintre cele trei cicluri de studii universitare (licență, masterat, doctorat) pentru desfășurarea activităților de voluntariat.

**Calendarul privind organizarea concursului de voluntariat**

19.04.2023 Publicarea anunțului pe pagina de web a UOC

24.04.2023-28.04.2023 Depunerea dosarelor de concurs, la sediul central al BUIP, Bd. Mamaia, nr. 126, parter luni-vineri, între orele 8.00-14.000.

3.05.2023 Proba de interviu: ora 10.00, sediul central al BUIP, Bd. Mamaia, nr. 124

3.05.2023 Afișarea rezultatelor la proba de interviu

**Activități derulate ca voluntar**

Activitățile avute în vedere sunt specifice bibliotecilor universitare, se desfășoară de luni până vineri, în cadrul programului de lucru al BUIP, cu o încărcare de până la 4 ore pe zi, și țin de manipularea fondului de publicații, evidență acestora, catalogare, cotare, aranjare la raft, etc. Aceste operațiuni sunt desfășurate cu ajutorul softului de bibliotecă Liberty și coordonate de responsabilul de voluntariat.

**Condiții specifice:**

* cunoștințe de informatică;
* cunoștințe limbi străine (o limbă străină, nivel de bază).

**Documentele solicitate candidaților în dosarului de concurs:**

* cerere de înscriere la concurs adresată Directorului BUIP;
* scrisoare de intenție;
* actul de identitate – copie simplă;
* certificat de naștere/căsătorie – copie simplă;
* curriculum vitae.

Dosarele complete cu actele menţionate se depun la sediul central al Bibliotecii Universitare „Ioan Popișteanu” din Bd. Mamaia, nr. 126, parter, în perioada 24.04.2023-28.04.2023 între orele 8.00-14.00.

**Probe de concurs:**

* Eligibilitatea candidaților va fi verificată de comisia de concurs pe baza dosarului de înscriere.
* Selecția voluntarilor se va face pe baza unei probe de tip interviu (care va include întrebări legate de funcționarea și organizarea bibliotecii).

**Durata și beneficiile stagiului de voluntariat**

Desfășurarea activităților este reglementată prin semnarea unui Contract de voluntariat și finalizată în minimum trei luni, maximum șase luni, prin emiterea unui Certificat de Voluntariat.

**Informații suplimentare**

Informații suplimentare privind activitățile de voluntariat pot fi obținute la sediul central al BUIP din Bd. Mamaia, nr. 126, la numărul de telefon 0241606421 sau prin e-mail, la biblioteca.universitara@univ-ovidius.ro.